เป็นตกขาวสีเขียวมีฟอง แต่ไม่คันช่องคลอด เป็นแบบนี้อันตรายมั้ยค่ะ แล้วมีวิธีแก้ไขมั้ยค่ะ
สวัสดีค่ะ หากตกขาวมีลักษณะเป็นสีเขียวและเป็นฟอง น่าจะเป็นตกขาวที่ผิดปกติได้ โดยหากมีกลิ่นเหม็นรุนแรง และมีอาการแสบหรือคันช่องคลอดร่วมด้วย หรือมีอาการเจ็บขณะมีเพศสัมพันธ์ รวมถึงอาการปัสสาวะแสบขัด อาจเกิดจากการติดเชื้อปรสิตในช่องคลอด หรือติดเชื้อหนองในแท้หรือหนองในเทียมแต่หากมีเฉพาะกลิ่นเหม็นคล้ายคาวปลา ไม่มีอาการแสบหรือคันช่องคลอดมาก ไม่มีเจ็บขณะมีเพศสัมพันธ์ ไม่มีปัสสาวะแสบขัด อาจเกิดจากช่องคลอดอักเสบจากเชื้อแบคทีเรีย (Bacterial vaginosis)ดังนั้นให้ลองสังเกตว่ามีอาการอื่นๆ ที่กล่าวไปร่วมด้วยหรือไม่ หากไม่มีอาการอะไร นอกจากสีที่เปลี่ยนไปและการมีฟอง อาจสังเกตอาการไปก่อนก็ได้ค่ะ แต่หากมีอาการต่างๆ แนะนำควรไปสูติ-นรีแพทย์เพื่อทำการตรวจภายในหาเชื้อที่น่าจะเป็นสาเหตุและรักษาตามสาเหตุค่ะ